**Εκλογές** διεξάγονται στη Σερβική Δημοκρατία της Βοσνίας (Republika Srpska) για πρόεδρο και για κοινοβούλιο. Η Εθνοσυνέλευση της Σερβικής Δημοκρατίας της Βοσνίας (*Narodna skupština Republike Srpske*) αποτελείται από 83 μέλη που εκλέγονται για τετραετή θητεία. Στην Republika Srpska λειτουργεί ένα πολυκομματικό σύστημα, με πολλά πολιτικά κόμματα και συχνά κανένα κόμμα δεν έχει την ευκαιρία να κυβερνήσει αυτόνομα. Τα πολιτικά κόμματα θα πρέπει να συνεργάζονται για να σχηματίσουν κυβερνήσεις συνασπισμού. Για να μπει στη βουλή ένα κόμμα θα πρέπει να συγκεντρώσει ποσοστό τουλάχιστον 3%.

Τελευταίες εκλογές
------------------

Κύριο λήμμα: Γενικές εκλογές στη Σερβική Δημοκρατία (2018)

Προηγούμενες γενικές εκλογές
----------------------------

### 2014

Οι νέες εκλογικές περιφέρειες στις γενικές εκλογές στη Σερβική Δημοκρατία της Βοσνίας (2014)
Στις γενικές εκλογές που έγιναν το 2014, ο Μίλοραντ Ντόντικ επανεξελέγη.

Δημοψηφίσματα
-------------

### 2016

Στις 25 Σεπτεμβρίου 2016, οι ψηφοφόροι στην Σερβική Δημοκρατία της Βοσνίας αποφάσισαν σε ποσοστό 99,8% να διατηρηθεί η ημερομηνία της 9ης Ιανουαρίου ως εθνικής εορτής.

Το δημοψήφισμα για αλλαγή της *Dan Republike Srpske* (ή *Dan RS*) έγινε εξαιτίας του ότι η 9η Ιανουαρίου κρίθηκε στις 26 Νοεμβρίου 2015 αντισυνταγματική ημερομηνία από το Συνταγματικό Δικαστήριο. Το δικαστήριο αιτιολόγησε την απόφασή του, επικαλούμενο τον διαχωρισμό ανάμεσα στους μη Σέρβους της οντότητας. Η ημέρα της RS "πέφτει" στις 9 Ιανουαρίου, που αποτελεί αργία για τους Ορθόδοξους και είναι η ημερομηνία που ανακηρύχθηκε η Σερβική Δημοκρατία της Βοσνίας το 1992. 

### 1991

Το δημοψήφισμα για την παραμονή στη Γιουγκοσλαβία των σερβικών τμημάτων της Βοσνίας και Ερζεγοβίνης διεξήχθη στις 10 Νοεμβρίου 1991. Οργανώθηκε από τη Σερβοβοσνιακή Συνέλευση.}} Το δημοψήφισμα εγκρίθηκε από το 98% των ψήφων και η Σερβική Δημοκρατία της Βοσνίας συστάθηκε στις 9 Ιανουαρίου 1992.

### 1993

Σε δημοψήφισμα που διενεργήθηκε στις 15-16 Μαΐου 1993 τέθηκε προς έγκριση το ειρηνευτικό σχέδιο των Βανς και Όουεν. Παρότι ο πρόεδρος Ράντοβαν Κάρατζιτς υπέγραψε το σχέδιο στις 30 Απριλίου, απορρίφθηκε από την εθνοσυνέλευση στις 6 Μαΐου, και εν συνεχεία αναφέρθηκε σε ένα δημοψήφισμα. Οι ψηφοφόροι καταψήφισαν το σχέδιο σε ποσοστό 96%. Ωστόσο, οι μεσολαβητές αναφέρθηκαν στο δημοψήφισμα με τη λέξη "όνειδος".

### 1994

Στις 28 Αυγούστου 1994 έγινε ένα ακόμα δημοψήφισμα, στο οποίο το 96,6% των ψηφοφόρων απέρριψαν το σχέδιο της Ομάδας Επαφής για τη Βοσνία, που είχε απορριφθεί από τη συνέλευση της Σερβικής Δημοκρατίας της Βοσνίας στις 8 Αυγούστου. Με βάση το σχέδιο το 49% της Βοσνίας και Ερζεγοβίνης θα παραχωρούνταν στους Σέρβους, γύρω στο ένα τρίτο λιγότερο από όσο ήλεγχαν την περίοδο εκείνη. Η Ομάδα Επαφής (ΗΠΑ, Ρωσία, Βρετανία, Γαλλία και Γερμανία), χαρακτήρισε το δημοψήφισμα "ντροπιαστικό".

Παραπομπές
----------

1. ↑  Nationalists Lead In Race For Bosnia's Tripartite Presidency Radio Free Europe/Radio Liberty, 15-10-2014
2. ↑  Al Jazeera Balkans
3. ↑  Mladen Dragojlovic, Day of RS – unconstitutional holiday, IBN, 27-11-2015.
4. ↑  Bosnien-Herzegowina, serbischer Teil, 10. November 1991 : Unabhängige Serbische Republik in Bosnien-Herzegowina Direct Democracy
5. ↑  Steven L Burg & Paul S Shoup (2000) *The War in Bosnia-Herzegovina: Ethnic Conflict and International Intervention* M.E. Sharpe, p74
6. ↑  Serbian Voters Express Contempt for Peace Plan : Bosnia: In two-day referendum, they are expected to defy outside pressure and continue the deadly struggle Los Angeles Times, 16-5-1993
7. 1 2  Chronology for Serbs in Bosnia Αρχειοθετήθηκε 2021-04-02 στο Wayback Machine. UNHCR
8. ↑  Bosnian Serbs Spurn Un Pact, Set Referendum Chicago Trubune, 6-5-1993
9. ↑  Republika Srpska (Bosnien-Herzegowina), 16. Mai 1993 : Vance-Owen-Friedensplan Direct Democracy
10. ↑  Republika Srpska (Bosnien-Herzegowina), 28. August 1994 : Teilungsplan der internationalen Kontaktgruppe Direct Democracy
11. 1 2  Bosnian Serbs, in Referendum, Reject Peace Plan New York Times, 30-8-1994